CELEX: 31999R2502
Language: el
Date: 1999-11-26 00:00:00
Title: Κανονισμός (ΕΚ) αριθ. 2502/1999 της Επιτροπής, της 26ης Νοεμβρίου 1999, περί τροποποιήσεως του κανονισμού (ΕΟΚ) αριθ. 2166/83 για τη θέσπιση συστήματος αδειών για ορισμένες αλιευτικές δραστηριότητες που ασκούνται σε περιοχή της βόρειας Σκωτίας (περιοχή Shetland)

Avis juridique important

|

31999R2502

Κανονισμός (ΕΚ) αριθ. 2502/1999 της Επιτροπής, της 26ης Νοεμβρίου 1999, περί τροποποιήσεως του κανονισμού (ΕΟΚ) αριθ. 2166/83 για τη θέσπιση συστήματος αδειών για ορισμένες αλιευτικές δραστηριότητες που ασκούνται σε περιοχή της βόρειας Σκωτίας (περιοχή Shetland)  

Επίσημη Εφημερίδα αριθ. L 304 της 27/11/1999 σ. 0014 - 0014

ΚΑΝΟΝΙΣΜΟΣ (ΕΚ) αριθ. 2502/1999 ΤΗΣ ΕΠΙΤΡΟΠΗΣτης 26ης Νοεμβρίου 1999περί τροποποιήσεως του κανονισμού (ΕΟΚ) αριθ. 2166/83 για τη θέσπιση συστήματος αδειών για ορισμένες αλιευτικές δραστηριότητες που ασκούνται σε περιοχή της βόρειας Σκωτίας (περιοχή Shetland)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού καθεστώτος αλιείας και υδατοκαλλιέργειας(1), όπως τροποποιήθηκε τελευταία από τον κανονισμό (ΕΚ) αριθ. 1181/98(2), και ιδίως το άρθρο 7 παράγραφος 2,Εκτιμώντας τα ακόλουθα:(1) ο κανονισμός (ΕΟΚ) αριθ. 2166/83 της Επιτροπής, της 29ης Ιουλίου 1983, για τη θέσπιση συστήματος αδειών για ορισμένες αλιευτικές δραστηριότητες που ασκούνται σε περιοχή της βόρειας Σκωτίας (περιοχή Shetland)(3) καθορίζει τη διαδικασία γνωστοποίησης των κινήσεων κοινοτικών αλιευτικών σκαφών που ασκούν δραστηριότητα στην υπόψη ζώνη·(2) ο κανονισμός (ΕΚ) αριθ. 1489/97 της Επιτροπής, της 29ης Ιουλίου 1997, για τη θέσπιση λεπτομερών κανόνων εφαρμογής του κανονισμού (ΕΟΚ) αριθ. 2847/93 του Συμβουλίου όσον αφορά τα συστήματα δορυφορικής παρακολούθησης σκαφών (SSN)(4), όπως τροποποιήθηκε τελευταία από τον κανονισμό (ΕΚ) αριθ. 2445/1999(5), ορίζει τα συγκεκριμένα στοιχεία που οφείλουν να διαβιβάζουν τα κοινοτικά αλιευτικά σκάφη που υπόκεινται στο SSN·(3) προκειμένου να μειωθούν οι επιβαρύνσεις των υπόψη αλιέων, πρέπει να εξαιρεθούν από τη διαδικασία γνωστοποίησης των κινήσεων τα σκάφη που ασκούν δραστηριότητα στην περιοχή της βόρειας Σκωτίας (περιοχή Shetland), στα οποία εφαρμόζονται το SSN και τα οποία διαβιβάζουν τα απαιτούμενα δεδομένα μέσω του SSN·(4) είναι επομένως ανάγκη να τροποποιηθεί ο κανονισμός (ΕΚ) αριθ. 2166/83·(5) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο άρθρο 4 του κανονισμού (ΕΟΚ) αριθ. 2166/83, προστίθεται η ακόλουθη παράγραφος: "3. Πάντως, από την προβλεπόμενη στην παράγραφο 1 διαδικασία γνωστοποίησης των κινήσεων εξαιρούνται τα κοινοτικά αλιευτικά σκάφη που ασκούν δραστηριότητα στη ζώνη, στα οποία εφαρμόζεται το σύστημα δορυφορικής παρακολούθησης σκαφών (SSN) και τα οποία διαβιβάζουν δεδομένα μέσω του SSN, σύμφωνα με τις διατάξεις του άρθρου 3 του κανονισμού (ΕΚ) αριθ. 1489/97 της Επιτροπής(6)."Άρθρο 2Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 26 Νοεμβρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 389 της 31.12.1992, σ. 1.(2) ΕΕ L 164 της 9.6.1998, σ. 1.(3) ΕΕ L 206 της 30.7.1983, σ. 71.(4) ΕΕ L 202 της 30.7.1997, σ. 18.(5) ΕΕ L 298 της 19.11.1999, σ. 5.(6) ΕΕ L 202 της 30.7.1997, σ. 18.